Държавен вестник, бр. 35, 2009 г., стр. 13

Б Р О Й  35
Д Ъ Р Ж А В Е Н   В Е С Т Н И К
С Т Р .  13
(4) Правилата за използване на сила са за-
дължителни за изпълнение от военнослужещи-
те от българските въоръжени сили. Нарушите-
лите на правилата носят дисциплинарна отго-
ворност и могат да бъдат отзовани от участие в
съответната мисия и операция.
Чл. 70. (1) В операции и мисии извън тери-
торията на Република България могат да учас-
тват и български граждани, сключили дого-
вор за служба в постоянния резерв. За срока
на участието в операцията или мисията се
присвоява военното звание, изисквано за зае-
мане на длъжността.
(2) Служители от Държавна агенция “Наци-
онална сигурност” могат да участват в мисии и
операции по ал. 1 при условия и по ред, опреде-
лени с наредба на Министерския съвет.
(3) Извън случаите по ал. 1 и 2 български
граждани с необходимото образование и ква-
лификация могат да участват в операции и мисии
извън територията на Република България при
условия и по ред, определени с акт на Минис-
терския съвет.
(4) Лицата по ал. 2 и 3 не са част от въоръже-
ните сили. Статусът на лицата по ал. 3 се опре-
деля от международните договорености за кон-
кретната операция или мисия и българското
законодателство.
Чл. 71. (1) За участие в операции или мисии
извън територията на Република България бъл-
гарските военнослужещи се командироват от
министъра на отбраната за срок не по-дълъг от
6 месеца.
(2) Военнослужещите се командироват за
следващо участие в операции или мисии из-
вън територията на страната най-малко след
6 месеца.
(3) Срокът по ал. 1 може да бъде удължа-
ван, а срокът по ал. 2—да бъде намаляван, след
предварително писмено съгласие на военно-
служещия.
Чл. 72. (1) Оперативното ръководство на
българските въоръжени сили, изпращани и из-
ползвани самостоятелно или в състава на мно-
гонационални формирования в операции и ми-
сии извън територията на Република България,
се осъществява в съответствие с решенията на
международните организации или международ-
ните договори за мандата на конкретната опе-
рация или мисия.
(2) Националният контрол върху формиро-
ванията по ал. 1 се осъществява от командва-
щия на Съвместното оперативно командване, а
непосредственото командване и контрол—от
съответния командир.
(3) Прехвърлянето на правомощията за опе-
ративното подчинение на формированията по
ал. 1 се извършва от началника на отбраната.
Чл. 73. (1) При преминаване на държавната
граница на Република България военнослуже-
щият представя:
1. военна карта за самоличност или паспорт;
2. заповед за индивидуално или групово прид-
вижване, издадена от министъра на отбраната
или от оправомощено от него длъжностно лице,
удостоверяваща статуса на лицето или групата
като член или членове на въоръжената сила,
както и разпореденото придвижване.
(2) В заповедта по ал. 1, т. 2 се отбелязва
носенето на служебно оръжие, неговата систе-
ма и номер.
Чл. 74. (1) При преминаване на държавна-
та граница на Република България стоките—
собственост или в управление на Министерст-
вото на отбраната, които са предназначени за
ползване от въоръжените сили, изпратени из-
вън територията на Република България, се
декларират по ред, определен с акт на минис-
търа на финансите.
(2) Условията и редът за облекчаване на
митническите формалности се определят с акта
по ал. 1.
Чл. 75. (1) Финансовото осигуряване на учас-
тието на Република България в операции и
мисии извън територията на страната се извър-
шва от държавния бюджет извън средствата,
предвидени по разходната част на бюджета на
Министерството на отбраната.
(2) Министърът на отбраната е разпореди-
тел с бюджетните кредити по ал. 1.
Чл. 76. Министърът на отбраната организи-
ра и координира всички дейности по осигурява-
нето, комплектуването и подготовката на фор-
мированията от въоръжените сили във връзка
с изпращането и използването им извън тери-
торията на Република България.
Г л а в а  ч е т в ъ р т а
МИНИСТЕРСТВО НА ОТБРАНАТА
Чл. 77. (1) Министерството на отбраната се
изгражда и функционира като единна центра-
лизирана система за осигуряване на отбраната
на страната и за ръководство и командване на
въоръжените сили в мирно време.
(2) Министерството на отбраната включва:
1. централната администрация;
2. Българската армия;
3. военните академии и висшите военни учи-
лища;
4. службите “Военна информация” и “Воен-
на полиция”;
5. други структури към министъра на отбра-
ната, създадени със закон или с акт на Минис-
терския съвет.
Чл. 78. (1) Централната администрация на
Министерството на отбраната включва Щаб на
отбраната, специализирана и обща админист-
рация, организирани в дирекции.
(2) В централната администрация функцио-
нира Инспекторат на пряко подчинение на
министъра на отбраната.
(3) Дейността на специализираната и обща-
та администрация на министерството се коор-
динира от главен секретар.